અમદાવાદ: સ્કૂલના બાળકોને લઈને અમદાવાદ તરફ આવી રહેલી એક બસને બાવળા નજીક નવાપુરામાં ગંભીર અકસ્માત નડતા ડ્રાઈવર સહિત 22 સ્ટૂડન્ટ્સ ઈજાગ્રસ્ત થયા હતા. આજે સવારે સાત વાગ્યે આ બસનો ટ્રક સાથે અકસ્માત થયો હતો, જેમાં બસના આગળના ભાગના ફુરચેફુરચા ઉડી ગયા હતા. ઘાયલ થનારાઓમાં ડ્રાઈવર સહિત બે બાળકોની સ્થિતિ ગંભીર ગણાવાઈ રહી છે. ઘાયલોની સોલા સિવિલ હોસ્પિટલ તેમજ અન્ય ખાનગી હોસ્પિટલમાં સારવાર ચાલી રહી છે.